Skoolspan vir 'n tiende keer T20-koning van die Noord-Kaap | Netwerk24
Skoolspan vir 'n tiende keer T20-koning van die Noord-Kaap
Deur Christiaan Cloete 13 Februarie 2019 06:00
Die Hoërskool Noord-Kaap se eerste krieketspan, wat weer as die Noord-Kaap se T20-kampioen gekroon is. Van links is, voor: Gregory Williams, Ronsley Sauls, Ethene Kruger, Joshua Barends, Jodi Sauls en Naziel Adams; agter: Umir Richards, Jonathan van Heerden, Yusif Suliman, Darren van Niekerk, Henco Lourens, Austin Brooker, Ethan Gordon en Gerrit Myburgh (afrigter).Foto: Verskaf
Die Hoërskool Noord-Kaap (HNK) se eerste krieketspan is 'n tiende keer agtereenvolgens as die Noord-Kaap se T20-kampioen gekroon.
Dié span het op 3 Februarie die HC Rose HUB-span in die eindstryd van die provinsiale Coca-Cola T20-kriekettoernooi vir Noord-Kaapse skole verslaan. HNK het oortuigend, met 188 lopies, gewen.
Ethene Kruger het met sy kolfvertoning die weg na HNK se oorwinning gebaan. Hy het 60 lopies van 20 aflewerings aangeteken.
Die ander kolwers het goed saamgewerk om te verseker dat HNK 'n telling van 202/8 in die toegelate 20 boulbeurte aanteken.
Austin Brooker het die boulaanval gelei en 7 paaltjies laat kantel.
Die HC Rose HUB-span was almal uit vir 14 lopies.
HNK sal op 8 Maart in die Knights-franchise se eindstryd teen die St. Andrew-skool, Vrystaat-wenner van die Coca-Cola T20-toernooi, speel.